**สรุปการจัดการปัจจัยเสี่ยงจากสิ่งแวดล้อมและสุขภาพ**

เรื่อง

การจัดบริการอาชีวเวชศาสตร์ในสถานบริการสาธารณสุขในพื้นที่ได้รับผลกระทบมลพิษสิ่งแวดล้อม

อำเภอนครหลวง จังหวัดพระนครศรีอยุธยา

ตามตัวชี้วัด : ร้อยละของจังหวัดที่มีระบบการจัดการปัจจัยเสี่ยงจากสิ่งแวดล้อมและสุขภาพอย่างบูรณาการ

\*\*\*\*\*\*\*\*\*\*\*\*\*\*\*\*\*\*\*\*\*

 จังหวัดพระนครศรีอยุธยา มีโรงงานอุตสาหกรรม ๒,๕๑๒ แห่ง คนงาน ๒๗๖,๘๐๗ คน โรงงานในเขตนิคมอุตสาหกรรม ๕๙๐ แห่ง นอกเขตนิคมอุตสาหกรรม ๑,๙๒๒ แห่ง ปัจจุบันมีการขยายตัวของภาคอุตสาหกรรมออกสู่พื้นที่เศรษฐกิจและชุมชน ผลที่ตามมาทำให้เกิดปัญหามลพิษสิ่งแวดล้อม ได้แก่ ปัญหาขยะมูลฝอย น้ำเสีย สารเคมี และปัญหาฝุ่นละออง โดยเฉพาะอย่างยิ่งปัญหาฝุ่นละอองจากการขนถ่ายถ่านหิน แป้งมัน ปุ๋ย ในอำเภอนครหลวง ส่งผลกระทบต่อสุขภาพของประชาชน เป็นต้น จากปัญหาดังกล่าว สำนักงานสาธารณสุขจังหวัดพระนครศรีอยุธยา จึงได้จัดทำโครงการดูแลสุขภาพประชาชนผู้ได้รับผลกระทบจากปัญหามลพิษสิ่งแวดล้อม

เป้าหมายการดำเนินการประกอบด้วย ๒ กลุ่ม ได้แก่ ๑) พื้นที่เสี่ยงต่อสุขภาพมลพิษจากฝุ่นจากการขนถ่ายถ่านหิน ในอำเภอนครหลวง และ ๒) พื้นที่/ชุมชนที่เสี่ยงต่อสุขภาพรอบนิคมอุตสาหกรรม ดังนี้

๑) การเฝ้าระวังด้านอนามัยสิ่งแวดล้อม

๒) การตรวจคัดกรองเฝ้าระวังสุขภาพ

๓) การพัฒนาศักยภาพบุคลากร

๔) การจัดทำรายงานสถานการณ์และสนับสนุนการจัดการแก้ไขปัญหา

สำนักงานสาธารณสุขจังหวัดพระนครศรีอยุธยา ได้กำหนดให้อำเภอนครหลวง จังหวัดพระนครศรีอยุธยา เป็นพื้นที่เฝ้าระวังผลกระทบจากฝุ่นละออง : กรณีปัญหาฝุ่นละอองจากการขนถ่ายถ่านหินและคลังสินค้า ได้กำหนดแนวทางการดูแลสุขภาพผู้ได้รับผลกระทบจากฝุ่นละออง โดยดำเนินการคัดกรองสุขภาพและเฝ้าระวังคุณภาพสิ่งแวดล้อม พัฒนาการจัดบริการในหน่วยบริการสาธารณสุข รวมทั้งการส่งเสริมบทบาทหน่วยงานที่เกี่ยวข้องในการร่วมกันแก้ไขปัญหามลพิษสิ่งแวดล้อม

อำเภอนครหลวง ประกอบด้วย ๗๔ หมู่บ้าน ๑๒ ตำบล เทศบาล ๒ แห่ง / อบต. ๖ แห่ง

มีประชากรทั้งสิ้น ๓๖,๘๔๕ คน

มีสถานประกอบการอุตสาหกรรมทั้งสิ้น ๑๖๐ โรง มีคนงานรวม ๑๐,๙๗๐ คน ชาย ๖,๕๑๐ หญิง ๔,๔๖๐ คน (ที่มา : อุตสาหกรรมจังหวัดพระนครศรีอยุธยา)

มีนิคมอุตสาหกรรม ๑ แห่ง คือ นิคมอุตสาหกรรมสหรัตนนคร

มีสถานประกอบการท่าเรือและคลังสินค้า จำนวน ๓๗ กว่าแห่ง (ที่มา : ชมรมผู้ประกอบการท่าเรือและคลังสินค้า) ปัญหาที่ได้อำเภอได้รับการร้องเรียนมากที่สุด คือ ปัญหาฝุ่นละออง ซึ่งอำเภอนครหลวงได้ประสานความร่วมมือความมือกับหน่วยงานที่เกี่ยวข้องสถานประกอบการ ผ่านทางชมรมผู้ประกอบการท่าเรือและคลังสินค้า และหน่วยงานระดับจังหวัดฯ สามารถลดผลกระทบต่อประชาชนได้ในระดับที่ดีขึ้น

 - ๒ –

จากปัญหาดังกล่าว สำนักงานสาธารณสุขจังหวัดพระนครศรีอยุธยา โดยกลุ่มงานอนามัยสิ่งแวดล้อมและอาชีวอนามัย จึงได้จัดทำโครงการดูแลสุขภาพประชาชนจากปัญหาผลกระทบจากมลพิษสิ่งแวดล้อมในพื้นที่เสี่ยง ตั้งแต่ปีงบประมาณ ๒๕๕๙ เป็นต้นมา ในการเฝ้าระวัง ป้องกัน และแก้ไขปัญหาโรคและภัยสุขภาพจากมลพิษสิ่งแวดล้อมขึ้น โดยมีเป้าหมายให้หน่วยงานสาธารณสุขในพื้นที่สามารถดูแลคุ้มครองสุขภาพประชาชนได้ ทั้งนี้ ได้ให้ความสำคัญเร่งด่วนในพื้นที่เสี่ยงต่อสุขภาพจากมลพิษสิ่งแวดล้อม

มีกิจกรรมการดำเนินงาน ได้แก่ การรวบรวมข้อมูลสถานการณ์และเฝ้าระวังสุขภาพและสิ่งแวดล้อม การส่งเสริมให้องค์กรปกครองส่วนท้องถิ่นจัดบริการอนามัยสิ่งแวดล้อม (EHA) การให้ความรู้แก่ประชาชนและเจ้าหน้าที่ในการจัดบริการเวชกรรมสิ่งแวดล้อมในสถานบริการสาธารณสุข ดังนี้

 **๑. ผลการสำรวจความเสี่ยงทางสุขภาพและสิ่งแวดล้อมจากฝุ่นถ่านหินลิกไนต์ จังหวัดพระนครศรีอยุธยา ปี ๒๕๕๗-๒๕๕๘ ดังนี้**

 - พื้นที่เป้าหมาย ได้แก่ รพ.สต. บ่อโพง รพ.สต. คลองสะแก รพ.สต. ปากจั่น รพ.สต. คลองพระครู รพ.สต. เฉลิมพระเกียรติ รพ.สต. บางระกำ รพ.สต.แม่ลา

- กิจกรรมประกอบด้วยการประเมินความเสี่ยง การเฝ้าระวังผลกระทบต่อสุขภาพ โดยมีขั้นตอนการรวบรวมข้อมูลการเจ็บป่วยหรืออาการที่เกี่ยวข้อง การสำรวจผลกระทบด้านสุขภาพเชิงรุกในชุมชนโดยใช้ “แบบสอบถามผลกระทบด้านสุขภาพจากฝุ่นถ่านหินลิกไนต์” รวบรวมข้อมูลการเก็บตัวอย่างฝุ่นถ่านหินลิกไนต์ และสื่อสารความเสี่ยงโดยการจัดเวทีคืนข้อมูลให้พื้นที่

- ผลการะประเมินคุณภาพอากาศ อยู่ในเกณฑ์มาตรฐาน

- สรุปแบบสอบถามประเมินความเสี่ยงผลกระทบต่อสุขภาพจากฝุ่นอนินทรีย์ ดังนี้

๑. บ้านที่มีฝุ่นทุกวันและมีฝุ่นเกือบทุกวันพบผู้ป่วยเป็นโรค Asthma มากกว่าบ้านที่ไม่มีฝุ่นนานๆครั้งและไม่มีฝุ่นอย่างมีนัยสำคัญทางสถิติที่ P-value <0.001

๒. พบผู้ป่วยที่มีภาวะผื่นคัน จากบ้านที่มี ฝุ่นทุกวันและมีฝุ่นเกือบทุกวันมากกว่าบ้านที่ไม่มีฝุ่นนานๆครั้งและไม่มีฝุ่นอย่างมีนัยสำคัญทางสถิติที่ P-value <0.001

 ๓. จากการศึกษา แบบ Case Control Study พบว่าโอกาสของการป่วยด้วยโรค Bronchitis Asthma และผื่นคันตามผิวหนังเป็นดังนี้ คนที่พักอาศัยในบริเวณที่มีฝุ่นลิกไนต์ปรากฏว่าบริเวณบ้านที่มีฝุ่นทุกวันและมีฝุ่นเกือบทุกวันมีโอกาสเป็น Asthma 4.9 เท่า Bronchitis 4.33 เท่า และผื่นคัน 5.75 เท่า เมื่อเทียบกับคนที่อยู่อาศัยในบ้านที่มีฝุ่นนานๆครั้งและไม่มีฝุ่น

**๒. ปี ๒๕๕๙ จัดงานรณรงค์ให้ความรู้และตรวจคัดกรองสุขภาพประชาชนผู้ได้รับผลกระทบจากมลพิษสิ่งแวดล้อมในอำเภอนครหลวง เมื่อวันที่ ๒๖ สิงหาคม ๒๕๕๙ ณ ห้องประชุมเทศบาลตำบลนครหลวง อำเภอนครหลวง จังหวัดพระนครศรีอยุธยา**

- ผู้เข้าร่วมงาน ประกอบด้วย ประชาชนใน ๗ ตำบล รวมทั้งสิ้น ๑๕๐ คน

- กิจกรรมประกอบด้วย การประเมินความเสี่ยงด้านสุขภาพ การรณรงค์ให้ความรู้ การตรวจสุขภาพทั่วไป การตรวจสมรรถภาพปอด มีผู้รับบริการซักประวัติและประเมินสุขภาพเบื้องต้น จำนวน ๑๐๕ คน

- ผู้เข้ารับการตรวจสมรรถภาพปอด ทั้งหมด จำนวน ๘๒ คน

- ผล ปกติ จำนวน ๔๖ คน

 - ๓ –

- ผล ผิดปกติ จำนวน ๓๕ คน (ร้อยละ ๔๒.๖๘) ในจำนวนนี้ ส่วนใหญ่อยู่ในตำบลบางระกำและตำบลคลองสะแก ส่วนใหญ่ที่พบสมรรถภาพปอด**ผิดปกติ**อยู่ในกลุ่มอายุมากกว่า ๕๐ ปี เป็นเพศหญิง ร้อยละ ๗๗ ( จำนวน ๒๗ ราย ) ตั้งบ้านเรือนห่างจากสถานประกอบการ อยู่ในรัศมีระยะ ๑ กิโลเมตร (ร้อยละ ๗๗) อาชีพของผู้ที่ตรวจพบผิดปกติ เป็นแม่บ้าน/พ่อบ้าน จำนวน ๒๑ ราย (ร้อยละ ๖๐) และพบว่าไม่มีประวัติสูบบุหรี่และดื่มสุรา (ร้อยละ ๙๔.๒๙)

**๓. ปีงบประมาณ ๒๕๖๐ อบรมให้ความรู้ด้านปัญหามลพิษสิ่งแวดล้อมแก่อาสมัครสาธารณสุขและประชาชนผู้ได้รับผลกระทบจากปัญหาฝุ่นละออง**

**๔. สนับสนุนหน้ากากอนามัยและอุปกรณ์ป้องกันตนเอง(PPE)** แก่สาธารณสุขอำเภอนครหลวง บางไทร เสนา ท่าเรือ บางปะหัน บางปะอิน วังน้อย และอำเภออุทัย เพื่อใช้แจกประชาชนผู้ได้รับผลกระทบจากฝุ่นละออง ในกรณีฉุกเฉิน

**๕. ปีงบประมาณ ๒๕๖๑ จัดอบรมพัฒนาศักยภาพการจัดบริการอาชีวเวชศาสตร์แก่เจ้าหน้าที่สาธารณสุขและอาสาสมัครสาธารณสุข** โดยกลุ่มงานอนามัยสิ่งแวดล้อมและอาชีวอนามัย ร่วมกับโรงพยาบาลสมเด็จพระสังฆราชฯ และสำนักงานสาธารณสุขอำเภอนครหลวง ได้ตระหนักในปัญหาผลกระทบจากปัญหาฝุ่นละอองในพื้นที่อำเภอนครหลวง จำนวน ๗ ตำบล มีผู้เข้าร่วมครบตามจำนวน ๒๐ คน โดยมีหัวข้อการประชุม และแลกเปลี่ยนเรียนรู้ ดังนี้

๑. สถานการณ์ปัญหามลพิษสิ่งแวดล้อมของอำเภอนครหลวง

๒. แนวทางการจัดบริการอาชีวเวชศาสตร์ในโรงพยาบาลชุมชนและ รพสต.

๓. การประเมินตนเองตามเกณฑ์การจัดบริการอาชีวอนามัยและเวชกรรมสิ่งแวดล้อม

๔. การทบทวนและฝึกปฏิบัติการตรวจวัดสมรรถภาพปอด

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*